Сен-Пол Ру
Провансалски ден

Превод от френски: Пенчо Симов, 1978

chitanka.info

Седмоцветният архангел дясна двер открива,

тежките резета-сънища разпръснал в дим!

Мелницата на съня изтласква, мълчалива,

слънчевия воденичен камък несравним.

Изпод блузата си от лазур с ръка могъща

лее светли струи мелничарят на света

и природата от смугла в руса той превръща,

мачкайки звездиците, маслини на нощта.

Щом картините да блеснат в слава са готови,

блузата сменява с празнични одежди нови,

мелницата взел — като кадилница е тя, —

за да я разнася, докато замре небето

до дарохранителната лява двер, където

призрак морав е архангелът на вечерта.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.